**О Б А В Е Ш Т Е Њ Е**

**о измени динамике плаћања школарине за самофинансирајуће студенте у школској 2024/2025. години**

**Филозофски факултет Универзитета у Нишу обавештава своје студенте који сами плаћају школарину (самофинансирајући студенти), уписане у школску** **2024/2025. годину, да је потребно да најкасније до 10. септембра 2025. године измире целокупан износ школарине за текућу школску годину, укупно 90.000,оо динара за основне и мастер академске студије и 150.000,оо за докторске академске студије.**

Студенти су дужни да измире укупан износ школарине:

- како би стекли право на пријаву испита у испитном року Октобар 1 и Октобар 2, и

- како би стекли право на рефундирање дела школарине најављеног од стране Министарства просвете до 30. септембра.

У складу са чланом 71. Закона о високом образовању студенти високошколских установа чији је оснивач Република, ако су држављани Републике Србије, остварују право на покриће 50% својих трошкова по основу референтне школарине коју су платили Факултету у текућој 2024/2025. школској години. Право на покриће трошкова студент остварује по основу укупног износа плаћене школарине, за сваку годину студија коју је студент први пут уписао и може остварити само за један студијски програм на истом степену студија.

Исплата средстава за покриће 50% плаћене школарине у школској 2024/2025. години биће извршена преко Студентске картице (на рачун који је отворен уз Студентску картицу) најкасније до 30. септембра 2025. године за преостали износ плаћене школарине.

Податке о студентима који остварују право на покриће 50% трошкова школарине Министарству просвете доставиће Факултет.

Студенти који немају Студентску картицу непоходно је да се пријаве за исту путем [портала Управе за трезор](https://zsk.trezor.gov.rs/). на адреси: <https://zsk.trezor.gov.rs> Сва евентуална питања могу се поставити користећи наведени веб-сајт.

Студентска картица је бесплатна платна картица за студенте, без трошкова издавања, трошкова и замене.

Студенти који већ имају Студентске картице није  потребно да се пријављују поново, јер ће њима исплата средстава бити извршена на рачун који је отворен уз  Студентску картицу.